Magyar felirat: Brigi (brigichan@hotmail.com)
[A környék hőse]
~ 13. rész ~
Kire vár itt?
JJ-re?
Miért nem jön Park Seonhu?
Park Seonhunak ide kell érnie, hogy mindenre fény derülhessen.
Miért nem jön hát?
Ne féljen, nem fogok ártani önnek!
A rendőrség épülete előtt vagyunk.
Hol van JJ?
Attól, hogy kíváncsi valamire... még nem kellene lehallgatnia minket. Nem gondolja?
JJ volt az... aki három évvel ezelőtt megölte a kollégámat Makaóban.
Maga adott rá parancsot?
Ha nem... akkor talán Jeong Suhyeok?
Jó látni, milyen élénk a fantáziája...
De ebben nem győzhet, akármennyire is próbálkozik.
Jól gondolkozzon el ezen!
Ön is megjelent itt előttem, ahogy terveztem.
Adja át nekem JJ-t!
Ha nem... akkor a barátait illetően... a New York-iakkal kapcsolatosan még mélyebbre és mélyebbre fogok ásni.
Ha megteszem... kinek ártok azzal jobban?
Úgy nézek én ki, mint akit érdekel, mit gondolnak a barátai?
Beszéljünk akkor New Yorkról?
Amikor fiatalon New Yorkban éltem, egy KTC nevű banda élén álltam.
Szívesen használtunk fegyvereket és késeket...
Egészen híresek voltunk.
Ha mostantól csak a legkisebb mértékben is meg meri zavarni a munkámat,
magát... és a családját...
Hogy is hívták? Seoan?
Nem hagy nekem más választást, mint hogy visszatérjek a gyökereimhez.
Mit keresnek önök itt?
Ez nem figyelmeztetés.
Ez egy ígéret, melyet betartok, ha még egyszer az utamba kerül.
Im nyomozó.
Park Seonhu idefelé tart, ahogy terveztük?
Miért nincsenek még itt?
Felhívtam a hírszerzést, és azt mondták, utánanéznek.
- Kivel beszéltél? - A portájukkal.
A személyzet tagjai közül kellett volna beszélned valakivel!
Honnan tudhatnám, kivel érdemes beszélnem a hírszerzésnél?
Uram, miért nem hívja fel őket ön? Ismer pár embert magasabb körökben!
- Kit? - Például Jeong Suhyeokot.
Akinek annyi információt adott át.
Ugyan már, miről beszélsz? A fenébe is...!
Im Taeho! Maga mit keres itt?
Felmentettem a szolgálat alól, ezért pihenhet otthon!
Mit bámul itt rám?
Rendben, jól van, lássuk, mi történt!
Park Seonhu... megszökött ideszállítás közben...
És Szöul határában öngyilkosságot követett el.
Micsoda?
Végre megkaptuk a búcsúlevelét.
„Nem számít, milyen hazafiasan cselekedtem,”
„Seo Junseok, Hwang Sangok és Ju Ilmun...”
„Mélységesen megvetendő, és rettentően sajnálom,”
„hogy önállóan terveltem ki és rendeztem meg a halálukat.”
„Nem tudok magyarázattal szolgálni a tetteimre.”
„Lehet, hogy mély depresszió gyötört...”
Hé! Mit álldogál csak úgy ott? Miért nem ment már el?
Úgy sejtem, ők itt a nyomozók.
Jó estét kívánok.
A hírszerzéstől jöttem.
Azért vagyok itt... mert szívességet akarok kérni önöktől.
Önök közül... senki sem nyomozott Park Seonhu ügyében.
Valamint soha nem is vittük el őt belső vizsgálatra.
Amint bekerítették Park Seonhut,
olyan döntést hozott, mely számára ebben a helyzetben a legvalószínűbb volt.
Ha ezt nyilatkozzák majd,
az a lakosság részéről mindennemű felesleges kételkedésnek vagy gyanakvásnak elejét veszi.
Nem arra kérem önöket, hogy mindent kendőzzenek el.
Nem arra kérjük a rendőrséget, hogy hagyjanak futni egy bűnözőt.
A nemzet biztonsága érdekében arra kérem önöket... működjenek együtt velünk!
Nem gondoltam volna, hogy öngyilkos lesz...!
De ön kezdettől fogva segített minket ebben a nyomozásban, nem igaz?
Azzal a bizalmas dokumentummal…
Hálás vagyok ezért...
De nem értem, kezdetben miért hazudott a tulajdonos úrnak, hogy megtalálhassa az emlékiratokat?
Tényleg öngyilkosság volt?
Ha tényleg öngyilkos lett, már akkor megtette volna, amikor a csapatunk bekerítette őt!
De miért akkor követte el, mikor minden erőnkkel nyomoztunk utána?
Ó, hát itt van mindenki…
Ő kicsoda?
Egykor együtt dolgozott velem.
Szóval a hírszerzéstől jött?
Jaj már...! Visszatérve arra, amit befelé jövet mondtam...
Megtenné, hogy úgy tesz, mintha nem is hallotta volna?
Én mindössze elméleteket gyártottam...
Szóval... a teóriáimnak nincs semmi alapja... bizony...
Semmi gond, Im nyomozó.
Benne megbízok.
Hadd mutassam be Im Taeho nyomozót, akiről már annyit meséltem!
Ó... üdvözlöm!
Valamit mutatnom kell nektek!
A szállításra kijelölt személyzetet váratlanul lecserélték.
Mégpedig Jeong úr csapatára.
És az új csapat hagyta, hogy az öngyilkosság megtörténjen.
Amikor meghallottam, mit írt a búcsúlevelében,
úgy éreztem, az volt a célja, hogy mindenért ő vállalhassa a felelősséget.
Gondolod, hogy a búcsúlevele valódi volt?
Egy pillanat! Idáig követett?
Nahát... maga aztán gyors...!
Eszembe jutott, hogy telefonálnom kell egyet…
Kim Seoan ügynök. Tényleg szükség van erre?
Talán azzal is vétek a szabályzat ellen, ha találkozok a férfival, akit szeretek?
Mit tett Park Seonhuval, miután magukkal vitték?
Úgyis hamis történeteket fogsz kreálni róla.
Olyanokat, melyeket te akarsz igaznak hinni.
Nézd csak meg Park Seonhut...!
Nézd csak meg, mi lett a sorsa, miután rossz ideák mentén élte az életét!
Nem kellene állandóan Baek Shiyun mellett lenned?
De, igen…
Viszont... mi lesz a telefonos bolttal?
Az apám azt mondta, hogy még senki sem vette fel vele a kapcsolatot.
Előbb koncentrálj a feladataidra!
Seoan...
Megtetted, amit lehetett.
Térj vissza a pozíciódra!
Nem tudjuk, Jeong Suhyeok mihez fog kezdeni.
Átmenetileg töltsd az időt a hírszerzésnél csendesen!
Kérlek!
Ha belegondolok, mit mutatott nekünk az iménti videón,
megértem, hogy őszintén segíteni próbált nekünk.
Megbíztam Jeong Suhyeokban.
Azt mondta nekem, meg kell találnunk az emlékiratokat, hogy megvédhessük Shiyunt.
De ez az egész hazugság volt.
Jeong úr azt akarja, hogy a három évvel ezelőtt történteket eltitkoljuk.
És hogy megszabaduljunk Shiyuntól.
Ezzel a szándékkal tervelte ki az egészet.
Jeong Suhyeok kihasználja az embereket, majd megszabadul tőlük.
Nem vágyok rá, hogy továbbra is a hírszerzésnek dolgozzak!
Viszont szerettem volna valamiről megbizonyosodni, mielőtt elmegyek.
Rá akarok jönni, hogy vajon Jeong Suhyeok-e a rossz ember ebben a történetben,
és hogy igaz-e a sejtésem.
Shiyun, te a hírszerzésen kívül keresed az igazságot.
Ezért én belülről próbálom majd megtalálni erre a kérdésre a választ.
Ez az egyetlen módja annak, hogy rájöjjek, helyesen cselekszem-e.
Elkezdtem dolgozni.
Mindössze aggódok, mert még egy szó se esett a boltról.
Hé, ne zaklasd Jeong urat emiatt!
Nem kellene zavarnunk azt, aki így próbál segíteni nekünk!
De apa...!
Biztos vagy benne, hogy szükséged van arra a telefonos boltra?
Nem, mintha ezelőtt éheztünk volna...
Én ezt a bátyád miatt szeretném!
Azt akarom, hogy a bátyádnak jó élete lehessen!
Rendben, akkor jó. Aludj jól!
Ki az?
Nyisd ki, Changyu!
Már aludtál?
Igyunk egyet!
Jaj...
Nem volt erőm rögtön hazamenni.
Park Seonhu miatt?
Biztos vagyok benne, hogy nem érzel mást iránta, csak gyűlöletet.
Nem tudom...
Én sem.
A pénz a legfontosabb számodra, mi?
Ennyire szereted? Most örülsz?
Te pénzéhes csótány!
Nesze! És most takarodj! Nesze!
Ha van rá mód... Ha csak a legkisebb esély mutatkozik rá,
hogy ez az egész csak valamiféle színjáték volt,
és végig egy Jeong Suhyeokhoz hasonló alak manipulált bennünket...
Akkor tudni akarom, meddig képes elmenni ez az ember!
Na, mi van? Már meg is ittad?
Igen…
Köszönöm, hogy eljött.
Megengedi, hogy a mai napot is ott töltsem a bárban?
Nincs hová mennem…
- Im nyomozó. - Igen?
Az ellenfeleink kezdenek átlépni egy bizonyos határt.
Jeong Suhyeok kiiktatta Park Seonhut.
És Yun Sangmin ott várt engem, ahová Park Seonhunak meg kellett volna érkeznie.
Ez azt jelenti, hogy ők ketten mozgásba lendültek.
Hivatali szerveket, pénzt és erőszakot alkalmaznak, méghozzá egyszerre.
Megszabadulnak mindenkitől, aki Park Seonhuhoz hasonlóan fenyegetést jelent rájuk.
Én leszek a következő célpontjuk.
Ezért mindenki élete veszélyben forog majd, aki ekkor a közelemben lesz.
Bae kisasszony és Changyu is megsérülhet.
És ugyanez vonatkozik önre is.
Mihez fogsz akkor kezdeni?
Gondoskodnunk kell róla, hogy Bae kisasszony és Changyu ne legyen a közelemben!
Mikor mind olyan közel kerültünk egymáshoz...
Kérem, segítsen nekem, Im nyomozó!
Mindannyiunk közül ön a legidősebb.
Küldjem el őket...?
Hiszen volt idő, mikor önök ketten együtt dolgoztak...
Nem akarja megpróbálni megérteni őt?
Én mindössze a szabályzatot tartom szem előtt.
Kinek dolgozik Jeong Suhyeok?
A hírszerzésnek, vagy az országnak és annak polgárainak?
De ha mégsem... Akkor azt akarom, hogy mindenért vállaljon felelősséget!
Adja ide!
Ne üljön le!
Kim Seoan részlegvezető-helyettes sürgős bizottsági értekezletet kérvényezett.
Beleegyezik ebbe?
Az ügynök sokáig az ön beosztottjaként dolgozott.
Ezért meghallgattam, mi a mondanivalója.
Igen? A hírszerzés igazgatójával beszél.
Igen.
Folytassa!
Miért változtatta meg a személyzetet, akik a szállításért voltak felelősek?
Gyilkosság gyanújával nyomoztak Park Seonhu után, ezért különleges óvintézkedésekre volt szükség miatta.
Ennek ellenére hagyta, hogy útközben megszökjön?
Amennyiben bárki helyteleníti e döntést, természetesen vállalom érte a felelősséget.
Ugyanakkor... e balszerencsés mozzanaton kívül mindent hibátlanul kezeltünk.
Titokban szerezte meg a pisztolyt, és a búcsúlevelével sem akadtak problémák.
A helyi rendőrség pedig beleegyezett az együttműködésbe.
Rendben, megértettem.
Park Seonhuval egyidősek voltunk...
De ő kicselezte a fiatalabb kollégákat és megszökött...
Jeong Suhyeok, aki ostobaságokat állít, problémát jelent...
Viszont elnézve ezt az egészet, úgy vélem, maga Kim Seoan is problémát jelent.
Szeretném, ha mindkettejüket meghallgatná a bizottság.
De épp most kérték tőlem telefonon keresztül, hogy hagyjuk békén Jeong Suhyeokot.
- Jeong Suhyeok. - Igen?
Ki áll maga mögött, aki támogatja?
Nem gondolom, hogy mindössze Hong Juman lenne az.
Semmi ilyesmiről nincs szó, uram. Mindössze szigorúan engedelmeskedek a parancsoknak, amiket kapok.
Jeong Suhyeok!
Maga igazán rendkívüli ember.
Kim Seoan...
Baek Shiyunnal együtt... egyikőtök sem lesz többé biztonságban!
Miért vonultak félre?
Azt hiszem, a profiknak meg kell vitatniuk valamit.
Gondolja, hogy a Yongmun vállalat igazgatója tényleg öngyilkos lett?
Nem kellene a rendőrségnek tovább nyomoznia? Hisz lehet, hogy gyilkosság történt!
Bae kisasszony.
- Ne avatkozzon bele olyasvalamibe, amibe nem kellene! - Tessék?
Ön író. Jó a képzelőereje.
De ne próbálja meg ennyire mélyen beleásni magát ebbe az ügybe!
- Ennek semmi köze önhöz. - Miért ne tehetnék ilyet?
Ennek az ügynek köze van Hwang úrhoz és a mostani tulajdonosunkhoz is!
És ha a Yongmun vállalatról van szó, akkor abban Changyu is érintett!
Ez az ügy túl hatalmas, és túl veszélyes kegyed számára...
Már így is hány embernek kellett meghalnia?
Ez nem a legalkalmasabb időpont arra, hogy ilyen veszélyes dolgokkal foglalkozzon!
Hiszen szép hosszú élet és fényes jövő áll ön előtt!
Miért mondja ezt ilyen váratlanul?
Hiszen nem kértem öntől pisztolyt, hogy megkeressem a gyilkost, vagy megmérkőzzek vele!
Mondja... valami különösen fontos megbeszélést tartanak odabenn?
Nem kellene tanulnod? Vagy már feladtad, hogy valaha rendőr lesz belőled?
Ha nem dolgozol, akkor tanulnod kellene!
Miért kezdett el kiabálni?
- És ön mit héderezik itt? - Mert nincs hová mennem!
Hát nem tudtad, hogy kirúgtak? Van fogalmad róla, mit jelent ez?
- Ennyit sem tanultál meg? - Kirúgták?
Im nyomozó! Mi van ma magával?
Ha Park Seonhu életben maradt volna, hogy tanúskodhasson, minden olyan egyszerű lett volna...
De mivel Park Seonhu meghalt, várnunk kell, míg elkapjuk JJ-t, nem igaz?
Nem.
Most már nem állhatok le!
Most, hogy JJ valahol körülöttünk ólálkodik,
itt a kezünkben a lehetőség, hogy mindent megoldjunk.
Önök ketten... segíthetnek nekem ebben a végső feladatban.
Végső feladat?
Miről beszél? Ez egy kicsit elszomorít...
Nekünk is segítenünk kell önnek, hogy megkaparinthassa az aduászt...!
A befolyásos koreaiakat, akik a Bay Star Hong Kong mögött állnak.
Risu azt mondta, napi három órát rá tud szánni erre.
Szóval egy ideig tapadjunk rá Kang Minsura!
Ő is tagja ennek a New York-i „tanulócsoportnak”.
Hiszem, hogy képes vagyok repülni...
- Hiszem, hogy képes vagyok megérinteni az eget... - Ne énekelj! Rossz hallgatni!
A célszemély elindult.
- Akkor... remélem, jó találkozója lesz! - Jó megbeszélést kíván.
És szeretném ismét megköszönni, hogy befektetett ebbe az üzletbe.
Még egyszer köszönetet mond azért, amiért befektetett az üzletébe.
Ugyan, kérem, részünkről az öröm!
Kísérje ki őket!
A kínai befektetők beszállnak a Lockfield Infrába,
és Yun Sangmin ugyanezt tervezi a Newstar Investtel.
Miért ilyen nehéz kiejteni ezeknek a vállalatoknak a nevét?
Már majdnem a Newstar Invest épületénél járunk.
Tartsd fel őket 10 percig!
Mit művel? Álljon félre a kocsival!
A sárgánál gázt kellett volna adnia, hogy szabadon tovább tudjunk haladni!
Miről beszél? Ha sárga van, akkor meg kell állni!
Dehogyis! A sárgánál még tovább lehet hajtani, hogy dinamikusan haladjon tovább a forgalom!
Így mindenki eljuthat oda, ahova szeretne!
Maga bizonyosan megőrült! Álljon féle a kocsival! Fontos emberek ülnek mögöttem!
Hol érdekel, hogy kik ülnek önök mögött? Én fontosabb vagyok!
Ma rossz napom van!
- Hé! Mi az ördögöt csinál? - Mit mond?
- Miről beszél ez az ember? - Valami baj van?
Mi történt? Megőrült?
Maguk hibáztak!
- Erre nincs időnk! Menjünk gyorsan! - Lapos a kerekük!
Üdvözlöm önöket! Emily Kim vagyok, a Newstar Investtől.
Yun igazgató úr szeretné személyesen megmutatni önöknek az építkezés helyszínét.
- Engedjék meg, hogy elkísérjem önöket! - Természetesen!
Szálljon csak be!
- Mi voltunk itt először! - Nem, mi értünk ide hamarabb!
Hé! Próbálom beadni ezt, és te útban vagy!
Kisasszony...! Ez volt a legtetején!
Én voltam itt először! Ezt ön is láthatta!
Hogy mondhatod ezt csak úgy? Hiszen együtt érkeztünk!
De én adtam be először!
Én voltam az első! Én tettem le először a pultra!
És nézd csak meg! Még alá sem írtad!
Ezért kellett volna egy nappal hamarabb jönniük!
Az első 19 aláírónak semmi gondja nem akadt.
De látva, hogy mindenki a 20. helyért verseng itt előttem, nem tudom, mit mondjak...
Miért mondta akkor, hogy csak az első 20 aláíró kap 30 millió wont?
Nem tudna mindenkit kártalanítani?
Korlátozottak az anyagi lehetőségeink. Miért gondolkoztak ennyit?
Az ösztöneikre kellett volna hallgatniuk!
A pénz iránti mohó vágy emberi ösztön, nem igaz?
Nem, várjunk! Én csak vissza akarom kapni a pénzem! Hogy lenne ez mohóság?
Ha ez ennyire nyilvánvaló, miért nem nyújtott be keresetet a bíróságon?
Így semmi oka nem lett volna arra, hogy idejöjjön kiabálni és sírni!
Kiabálni és sírni?
Hogy beszélhet ez a férfi ilyen hanyagul velünk?
Nos, mi legyen hát?
Döntsék el önök hárman!
Nekünk mindössze 30 milliónk maradt.
Szeretnének megosztozni rajta?
Elég a veszekedésből! Én jöttem ide először, ezért hagyják, hogy beadjam!
Én már alá is írtam!
Mi olyan fontos az aláírásban?
Azután akartam aláírni, miután beadtam!
- Mit művelsz? - Te megőrültél!
Így van! Megőrültem!
Rád férne egy kiadós verés!
Miért csinálod ezt? Miért viselkedtek így?
Igen, ez az! Kérem, éljék csak ki az ösztöneiket!
Ki szeretné ezt utánam mondani?
„A pénz a legjobb dolog a világon!”
Bárki beszállhat!
Ki tudja? Lehet, hogy a legbátrabbnak adok önök közül 30 milliót!
Majd én! Én majd megteszem!
„A pénz... a legjobb dolog a világon!”
Hangosabban!
„A pénz... a legjobb dolog a világon!”
Hagyd már abba! Nem fogadom el a pénzét!
További 10 millió wonért cserébe hajlandó lenne ezt a kultúrnegyedben elénekelni?
Hogy mindenki hallhassa!
Ezt nem bírom tovább...!
- Jaj, ne! Nem teheted! - Elég!
Igazgató úr, a kínai befektetőink megérkeztek a kultúrnegyedbe.
Kezdve ott, a távolban...
Két éve dolgozunk már rajta.
2016-ban fognak elkezdődni a munkálatok, és 2018-ra fog minden elkészülni.
- 2018-ra? - Igen.
Együtt érkeztek, ugye?
A lakók kilakoltatása... gond nélkül zajlott?
A békés megállapodás... meggyőzte őket.
Nagyrabecsülésünket kívánjuk kifejezni,
hiszen ebben a kritikus időszakban 400 milliárdot fektettek be.
A luxustermékek és kozmetikumok terén ön elsőbbséget fog majd élvezni.
Ezek lesznek a leendő Hallyu Core Mall legfontosabb termékei.
Folyamatosan...
Folyamatosan nagy hasznot fognak önnek termelni.
Rendben. Várom a megállapodásunk részleteit a szerződésünkben!
Számít rá, hogy a részleteket pontosan lefekteti majd a szerződésben.
Ez csak természetes.
Hé!
A mi családunk most elmegy!
Maga miatt, Yun Sangmin!
Úgy lenézett engem, és annyit sértegetett,
hogy szerettem volna legalább egyszer én is viszonozni ezt, mielőtt elmegyek!
Hallottam, hogy Amerikában gengszterként élt!
Igaz ez?
Halljátok? Ez a férfi fegyverekkel és késekkel harcolt, míg Amerikában élt!
- Meg tudná magyarázni, mi folyik itt? - Csupán egy félreértés…
Azt mondta, menjek el!
Hé! Engedjék el a karját!
Azt hittem, nem folyamodott erőszakhoz a kultúrnegyedben!
Yun Sangmin, maga gengszter volt?
Szóval ez az oka mindennek!
Mi folyik itt?
Honnan származik maga, hogy így tönkretegyen egy ilyen környéket?
Olyan, akár az ördög! Hogy a fene egye meg!
Jól van?
Elég!
Ezt akarták megmutatni nekem?
Tudom, hogy mind egy oldalon állnak!
Nem emlékszik az ígéretemre?
Ha még egyszer szabotálni merik a munkámat, akkor nem állok jót magamért!
Meg akar ölni?
Akkor adja át nekem JJ-t!
Ha nem adja át nekem JJ-t, újra és újra fel fogok bukkanni ön előtt!
Ahogy ön is mondta...
Ez nem figyelmeztetés. Ez egy ígéret, melyet be fogok tartani.
Rég volt, hogy akcióban vehettem részt. Bárcsak csináltunk volna egy képet!
Mindkettejüknek köszönök mindent, amit eddig értem tettek!
Felbosszantottuk Yun Sangmint, ezért JJ hamarosan akcióba lép.
Most annyi a dolgom, hogy én magam találjam meg őt.
Szóval tényleg komolyan gondolta?
Tényleg egyedül akarja tovább folytatni?
Sokszor mondtam már önnek, hogy el kell kapnom JJ-t.
- Most veszélyessé vált a helyzet. - Na és önnel mi lesz, Shiyun?
Ez az egész miattam kezdődött el.
Úgy helyes, ha én magam gondoskodok arról, hogy véget is érjen.
Ugyan miért ön miatt kezdődött volna ez az egész?
Nem emlékszik rá, mi történt három évvel ezelőtt?
Egy multinacionális vállalat trilliókban mérhető összeget próbált elvenni tőlünk. Minden ott kezdődött.
Itt mindannyian áldozatok vagyunk. Miért akarja egyedül tovább folytatni?
Nem azért segítünk, mert éppen ehhez szottyant kedvünk.
Azért tesszük, mert ez a helyes döntés.
Három évvel ezelőtt Makaóban...
Ha meglett volna bennem az ösztönző erő, a megszállottság és makacsság,
egyedül szálltam volna szembe velük.
Nem lett volna szabad a kollégáimat is belerángatnom ebbe.
Most... tényleg egyedül akarom megvívni velük ezt a harcot.
Tudom, hogy meg fogják érteni.
Amint ez az egész véget ért, újra kapcsolatba fogok lépni önökkel.
Ha ez így lesz, kérem, tanítson majd meg nekem néhány bűvésztrükköt,
ön pedig engedje meg, hogy játszhassak Seyunnal!
Baek Shiyun!
Igen?
Shiyun és Yun Sangmin szembekerült egymással a kultúrnegyedben.
Nem verekedtek, de úgy éreztem, valami nagy dolog van készülőben.
Ez Jeong Suhyeok volt?
Én... Shiyun...
Nem, mintha örökké ezt akartam volna csinálni, de...
Csak...
Ó, hát megjöttél?
Na, együnk együtt valamit!
Bizonyára nem is tudtad, hogy Bae kisasszony a Koreai Gasztronómiai Intézetben szerzett diplomát.
Im nyomozó. Megkértem, hogy gondoskodjon erről!
Ó, nos...
Ezért... próbáltam megakadályozni, hogy belekeveredjenek ebbe...
De mivel itt vagyok... és egyre közelebb kerültünk egymáshoz... szóval érted...
Hát itt van? Jó napot!
Kérem, foglaljon helyet!
Mivel a dolgok nem igazán alakultak jól az elmúlt időszakban, együnk egy jót, és ne szomorkodjunk!
Sose ettünk egy jót közösen.
- Bae kisasszony. - Igen?
Sajnálom, hogy ezt kell mondanom, de a mai naptól kérem, ne jöjjön ide többé!
- Micsoda? - Bezárom a bárt.
Eléggé pang az üzlet, így nem tudunk tovább üzemelni.
Eddig nagyon elégedett voltam a munkájával. Hálás vagyok mindenért.
Elképzelni sem tudtam volna a munkát ön nélkül.
Hwang úr azt szerette volna, hogy ez egy olyan bár legyen, ahol álmaink érlelődnek...
Sajnálom, hogy nem tudtam ezt teljesíteni.
Fogadjon el egy kis bónuszt.
Ha bezárja a bárt, arra nem tudok mit mondani...
- De mondja, el is megy a környékről? - Igen.
Hogyhogy így hirtelen...?
Együtt kell dolgozunk, hogy elkaphassuk azt a gyilkost!
És meg kell védenie a kultúrnegyedet!
- Még mindig azt szeretné, hogy én legyek az Árnyék? - Hiszen végig maga volt az!
Ön volt az, aki ezt a nevet adta nekem!
Annak ötlete, hogy Árnyékként itt kell maradnom a kultúrnegyedben, mindössze az ön regényében létezik!
Hé, Shiyun, ez egy kicsit durva így...!
Talán mindig keménynek kellene lennem?
Nekem talán tilos volna azután vágyakozni, hogy elmegyek innen, és békésen éldegélek?
Mégis meddig kell még Bae kisasszony regényének főhőseként élnem?
Changyu, te se gyere ide többet!
Láttad, milyen sok embernek ártott a Cheonggye vállalat, és hányan haltak meg miatta!
Ennek ellenére még mindig nekik dolgozol?
Ráadásul most Jeong Suhyeoknak?
Még mindig nem érted, miféle ember is ő valójában?
Hé, egyél, mielőtt elmész! Bae kisasszony sokat bajlódott vele!
Várjon...! Várjon egy kicsit!
- Changyu! - Apa...
Ez az a hely, ugye?
Hogy találtatok meg itt engem?
- Jeong úr igazított el minket. - Értem...
Gyertek erre! Erre...!
Ez az a férfi, akit figyelned kell?
- Tudod... ahhoz a munkához... - Nem! Nem ő az...! Gyorsan, gyorsan!
Nem miattad csinálom ezt! Apa miatt csinálom!
Apa miatt!
Hé! Meddig kell még apának így élnie? He?
Nem gondolod, hogy apának esélyt kellene kapnia arra, hogy üzletet vezessen, amíg még egészséges?
Miért kiabálsz? Tiszta égő...!
Gyertek ki velem! Sétáljunk egyet!
Hová megyünk?
Az a munka, amit itt végzel...
Azt mondtad róla, hogy végig mellette kell maradnod.
Azt mondtad, nem nehéz feladat!
Nem nehéz, de nem akarom csinálni, világos?
Legutóbb is valami hasonlót csináltam, és veszélybe keveredtem miatta!
Legutóbb mivel kárpótoltak a kellemetlenségekért?
Akkor is boltvezetőt akart csinálni apából?
Elég legyen végre!
Apa folyton csak azt mondogatja, hogy miattad akarja ezt az egészet!
Te viszont itt nyaggatsz engem, hogy apa kedvéért akarod ezt!
Nyaggatlak? Nyaggatlak?
Így mersz beszélni velem...?
Elég legyen!
Hogy viselkedhettek így nyilvános helyen?
Changyunak is biztos megvan rá a maga oka!
Kérlek, ne kényszerítsd őt erre!
Apa, akkor nem tetszik az ötlet, hogy saját mobiltelefonos üzleted legyen?
Légy őszinte!
Elég! Miért egymást használjátok kifogásnak?
Családtagok hogy használhatják egymást ürügyként?
Azt hiszitek, ezt csak azért mondom, mert nem akarok segíteni nektek?
Itt olyan emberek vannak, akik nagyon fontosak számomra!
Nem akarom, hogy nekik baja essen!
Changyu…
Nézz rám!
Semmi baj!
Mondtam neked, hogy védd meg azt, ami a legfontosabb számodra az életben.
Mindössze ennyi a dolgod, Changyu.
Dolgozz Jeong Suhyeoknak!
Nem lesz baj!
Shiyun...!
Ugye tudod, mit kell tenned, amikor információt gyűjtesz?
Nem állhatsz bizalmas kapcsolatban azzal a személlyel, akit megfigyelsz!
El kell felejtened minden emléket, ami a célszemélyhez köt!
Te és én... ugye barátok vagyunk?
Átmenetileg... bármi történjék is... próbáljuk megérteni egymást!
Ne faggassuk a másikat!
Rendben?
Hogyhogy ilyen hamar hazajöttél?
Nem akarod elmondani?
Hát akkor ne mondd el!
Elköltözöl?
Miután levontad a 15 millió wonomat a kaucióból, szerinted találsz kiadó lakást a fennmaradó 40 millióból?
Na és te? Mihez fogsz kezdeni a 15 millióddal?
Ugyan hová mehetnék 15 millióból?
Most miért csinálod ezt?
- Ki költözzön el először? - Te!
Kirúgtak a Szomszéd Bárból. Mára végeztem.
Azt mondta, bezárja a boltot. Veled mi újság?
Hát, nekem el kell költöznöm, amint találtam megfelelő helyiséget, ahol új üzletet nyithatok.
De mondd, azért zárja be a bárt, mert nincsenek nagyon vendégek?
Nem tudom... szerintem valami készülődik...
Hát éljen boldogan magányosan!
De mondd... tényleg azt tervezed, hogy kiköltözöl, és itt hagysz engem egyedül?
Megőrültél?
De... még mindig haragszol rám, amiért elfogadtam azt az 50 milliót Yun Sangmintól?
Hé, Kim Somi!
Ne parázzunk tovább olyan dolgok miatt, melyeket nem tudunk irányítani!
Figyelj! Valaki felajánlotta, hogy visszaadja minden pénzed! Ki utasítaná ezt vissza?
Te...
Nem lesz bajod, ha továbbra is velem laksz?
- Hm? - Hé!
Nekünk olyan sok problémánk van! Hogy oldhatnánk hát meg bármit egyedül?
Ugye?
Maradjunk együtt, és aggódjunk együtt!
Együtt!
De... ezúttal neked kell letenned a kauciót a lakásra!
És ha a későbbiekben sikeres leszel, vissza kell fizetned nekem, méghozzá tízszeresen!
Ugye tudod, hogy állatira hálás vagyok neked?
Tuti?
Jól van! Lakjunk továbbra is együtt! Rendben?
Hé...!
- De azért még nem kedvellek! - Ej, ne mondd már ezt!
A fenébe...!
Ki hívta a hírszerzés igazgatóját?
Lehet, hogy az igazgató érinthetetlen számomra,
de mivel a New York-iak elég nagy befolyással rendelkeznek,
biztos vagyok benne, hogy elfogadták a kérésemet, és továbbították valakinek.
Köszönöm.
Ne vedd félvállról a dolgokat!
Az igazgató úr mostantól még jobban rajtad tartja majd a szemét.
Ami pedig engem illet… noha gondoskodtál Park Seonhuról,
ez még nem jelenti azt, hogy 100%-ban elnyerted a bizalmamat.
Baek Shiyun megfenyegetett.
Azt mondta, hogy ha nem adom át neki JJ-t, még jobban beleássa magát a New York-iak ügyeibe!
Állandó megfigyelés alatt tartjuk őt.
Ez minden?
Baek Shiyun JJ-t követeli, megfenyeget engem, és vele együtt megzavarja a projektjeinket!
Tegyem meg a megfelelő lépéseket ellene?
Igazgató úr. Most, hogy Park Seonhut elintéztük,
az egyetlen személy, aki illegális tevékenységgel kapcsolatba hozható, az JJ maradt.
Mire akar ezzel kilyukadni?
A három évvel ezelőtti, makaói incidens, valamint a mostani halálesetek...
Nincs rá garancia, hogy ezek az ügyek örökre megoldatlanok maradnak.
Egy nap... kiderülhet az igazság.
Azt javasolja, hogy szabaduljunk meg JJ-től?
Ebben a világban... vannak dolgok, melyek elkerülhetetlenek.
Hong főtitkár úr!
Ön téved! JJ a barátom!
17 éves korom óta barátok vagyunk!
Lehet, hogy vissza tudom küldeni őt Amerikába!
De amire ön most gondol, az sosem fog bekövetkezni!
Azért szerveztük át ide a megbeszélésünket, hogy önökkel találkozhassunk.
Szóval mit is mondott, ki akadályoz minket?
Jeong úr mindent megtesz majd, hogy őt feltartóztassa.
Ha JJ visszamegy Amerikába, az megoldana mindent?
Ahhoz, hogy az ügy megoldódjon, a valódi bűnöst el kell kapni, nem igaz?
Akár élve... akár holtan.
Ezt az asztalt a bevásárlóközpont kínai befektetőinek foglaltuk le.
De a találkozót utolsó pillanatban lemondták.
Van fogalma róla, miért, Yun igazgató úr?
Megoldom a problémákat... melyeket okoztam.
Túllőttem a célon...!
Azt hiszem, végre megvilágosodtam.
Én úgy vélem, Yun igazgató úrnak...
Befellegzett.
- Kang igazgató úr! - Igen?
Beszéljen meg holnapra még egy időpontot a kínai befektetőkkel!
Ami pedig önt illeti, Yun igazgató úr, holnapra mutasson fel érzékelhető változást!
Bármibe kerüljön is, tisztázza a dolgot!
Igazgató úr!
Nincs kedvem beszélgetni! Miért nem végezzük a munkánkat külön-külön?
Nem gondolja, hogy el kellene kezdenünk segíteni egymásnak?
Mint akik egy csónakban eveznek.
Nem tudjuk, mikor fognak megszabadulni tőlünk. Mindkettőnktől.
Ez nem fog megtörténni, ezért ügyeljen a saját dolgaira!
Nem arról van szó, hogy nem volna okos... Ön mindössze túl naiv.
Nem látja a barátai arckifejezését?
Tudjuk, hogy valaki JJ-re pályázik.
Akkor csak annyi a dolgunk, hogy ebbe az irányba tereljük őt.
Baek Shiyunról beszél?
Csupán győznünk kell.
Amint őt elintéztük, az mindannyiunk számára jobb helyzetet fog teremteni.
És ha nem győzünk?
Igazgató úr, kérem, gondolja át, hogyan intéztem el Park Seonhu ügyét!
Errefelé így mennek a dolgok.
Ha félrehajítanak minket, ahogy ön is mondta, mit gondol, melyikünknek kell először mennie?
Miért őrizted meg ezeket inkább valutában?
Talán... külföldre akarsz szökni vele?
Nem akartam pénzt bukni az átváltáskor.
Lázasan spórolgattam, míg külföldön dolgoztam.
Arra kérsz, hogy őrizzem ezt meg neked? Vagy nekem akarod adni?
Anya, mindig is azt mondtad, hogy szeretnél egy kisbuszt,
hogy azzal lehessen hazahordani innen a gyerekeket.
Vedd meg belőle!
Komolyan?
Eddig nem sokat tudtam tenni érted.
Másokról gondoskodtam, de veled még csak nem is foglalkoztam.
Lehet, hogy azért, mert már így is legyőzhetetlennek tűntél számomra?
- Shiyun. - Igen?
Ezt a pénzt... jól rejtsd el...!
És vegyél belőle egy házat, amint megnősültél!
Keményen megdolgoztál érte, míg Thaiföldön voltál!
- Akkor visszaveszem... - Jaj, ne, ne, ne...!
Nem lehet...!
Anya...
Megvan még, amit kértem, hogy őrizz meg nekem, ugye?
Van fogalmad róla, hány lakásba engednek be látogatókat gondolkodás nélkül?
Szerintem egyik anya se tudja, kinek a házában rejtettem el.
Ez ennek a környéknek az előnye.
- Anya... - Igen?
Nem volt nehéz számodra egyedül intézni mindent?
Ahogy egyedül tisztességes életet éltem, az emberek elkezdtek körém gyülekezni.
Ennek eredményeképp akkor se lehetnék magányos, ha akarnám.
Talán ezért hasonlítok rád ennyire?
Anya...
Bezárom a bárt.
Komolyan?
Jaj, akkor végre újra nyugodtan tudok aludni!
Helyesen döntöttél!
Az a környék veszélyes!
Akkor hazajössz, ugye?
Arra gondoltam, hogy elmegyek egy hosszú nyaralásra, miután hivatalosan is bezártam.
Ha egy ideig nem találkozunk, fogsz boldogulni?
Csak ha olyan helyre mész, ahol van jó Wi-Fi, és rendszeresen tudunk videotelefonálni!
Most pedig aludj!
Az én édesanyám... egy igazán erős ember.
Este nyolckor kezdődik minden.
Rendben.
Ma elintézzük őt!
Szomszéd Bár, ma este 8 órakor.
Merről vágjam át a torkát?
Körbe mindenhol.
Tegyenek meg mindent, amit csak lehet, hogy szellemvárost csináljanak a kultúrnegyedből,
és így megakadályozhassuk, hogy az emberek betegyék oda a lábukat!
- A saját módszereikkel dolgozhatnak! - Igenis!
Ha ezt képesek lesznek jól elintézni, egybeolvasztom a KJ Industries vállalatát a Newstar Investtel.
Az... mit jelent?
Amint a bevásárlóközpont megépül, önök felelnek majd benne a biztonságért.
Ko-komolyan?
Hálásan köszönöm, igazgató úr! Köszönöm!
Köszönöm!
- Fájt, amikor legutóbb megütöttem? - Igen.
Vagyis... nem, nem fájt...!
Ma látványos eredményeket kell felmutatnunk!
Látványos eredményeket?
Ha holnap reggel ébredéskor nem veszem észre, hogy látványosan megváltoztak a dolgok...!
A Gangjung Rendőrkapitányságról gondoskodtunk, ezért kérem, ne aggódjanak!
Este nyolc órakor kezdünk, mert az Árnyék utána már nem lesz képes a segítségükre sietni!
Uram!
Ez egy komoly probléma...! A büszkeségünkön is csorbát ejt!
Nem szükséges ilyesmihez folyamodnunk!
Egyszerűen csak zárja be a KJ Industriest!
Az anyám minden nap ezt mondogatja!
„Az emberek a pénz fölött állnak...!”
Nyeljük le még egyszer, utoljára a büszkeségünket!
Csak a családtagjaitokat tartsátok szem előtt!
Én pedig... majd gondolok rátok.
Merjünk még egyszer utoljára gyávák lenni!
Ez az utolsó alkalom.
Utána pedig... mi gondoskodhatunk a biztonságtól a Hallyu Core Mall bevásárlóközpontban!
Hogy utána mind kényelmesen élhessünk!
Megértettétek?
Uram...
Shiyun!
Jaj... Shiyun, vedd már fel! Vedd fel!
Hé! Kik maguk!
Bocsásson meg!
Hé, várjanak! Miért...? Miért csinálják ezt? Hé?
Menjünk innen! Valamit mondanunk kell önnek!
Hé, Shiyun! Kérlek, vedd fel a telefont! Gyerünk már!
- Én csak...! - Im nyomozó!
Jó is, hogy itt vannak! Beszélnünk kell!
Várjunk! Azért hívott ide minket ilyen későn, hogy eligazítást tartson nekünk?
Honnan tudjam? Az éjszakai betörések ilyenkor a leggyakoribbak!
Azt mondom, hogy azok a gazfickók ma éjjel rendbontásra készülnek a körzetünkben!
Hé! Hé! Hé!
Korábban ilyet még sohasem csináltak!
- Kamu az egész... csak a szájuk jár! - Ezt nem hiszem el...!
Mit keres ön itt?
Park Seonhu felesége vagyok!
Melyikük hamisította meg a férjem búcsúlevelét?
Ki volt az?
Azt akarják mondani, hogy ez a férjem búcsúlevele?
„Mélységesen megvetendő, és rettentően sajnálom, hogy önállóan terveltem ki és rendeztem meg a halálukat.”
„Nem tudok magyarázattal szolgálni a tetteimre.”
Ki a felelős ezért?
Ki írta ezt a hamis búcsúlevelet?
Ez...! Ez az ő valódi búcsúlevele!
Aznap éjjel... a fiunk könyvébe rejtette ezt el!
„Hyejeong... és Jeongeun.”
„Apátok munkájában voltak helyes dolgok, és helytelenek is.”
„Az éremnek mindig két oldala van.”
„De kérlek, ti csak a jó dolgokra emlékezzetek!”
„Mert mi egy család vagyunk.”
Hol...? Hol áll ebben, hogy ő egyedül tervelt ki bármilyen gyilkosságot?
Ki a bűnös, és miért talált ki ilyen nyilvánvaló hazugságot?
Anya...! Anya! Anya!
Ki tette ezt?
Anya...! Próbálj megnyugodni!
Ha elájulsz... ha rosszul leszel itt...!
Hogy történhetett ez meg?
Anya...!
[Im Taeho nyomozó]
Nyolc óra van.
Kik ezek?
Apa.
Van egy barátom, akire felnézek.
És ez a barátom azt mondta, védjem meg azt, ami a legfontosabb az életemben.
Azt hittem, hogy rád és a fivéremre gondolt... azt hittem, a családról beszélt.
Ezért lett volna szükségem a telefonos üzletre.
De apa...
Egy ideig még...
Egy kis ideig még meg kell óvnom valamit, ami még ennél is fontosabb számomra!
És mi volna az?
Önmagam.
Meg akarom védeni magam.
Nem akarok többé bűntudatban és szégyenben élni!
Ezért én... képtelen lennék ezt a munkát tovább folytatni!
Kérlek, értsd meg!
Rendben.
Tedd, amit a szíved diktál!
Tégy belátásod szerint, és vigyázz magadra!
Köszönöm... apa.
Uram! Ne aggódjon! Csak támadjunk!
Azokat ott... pillanatok alatt szétkapjuk!
Nahát... nézzétek, hogy bámulnak minket!
Azt hiszem, nem a mai nap erre a legalkalmasabb... menjünk!
Uram, már úgyis eljöttünk! Verekedjünk meg velük!
- Fejezzük be ma, uram! - Uram, nincsenek sokan!
És nálunk vannak fegyverek is, nem igaz, uram?
Ezek a nyomorultak...!
Hé! Hová mentek? Gyertek vissza!
Ők törzsvendégek a Szomszéd Bárban. Nem tudta?
A bár egykori ügynökök gyűjtőhelye.
Nem volna célszerűbb elvonulniuk, mielőtt még hívnánk a többi barátunkat?
Ez a köcsög meg akar halni...!
Te nyomorult...!
Egy egykori, női ügynök képes erre...
Mit gondol, mi lesz itt, ha minden barátunkat idehívjuk?
Én nyomozó vagyok!
De kirúgtak, ezért tűrtőztetem magam!
Nos... a biztonsági munkán kívül... biztos alkalmas leszek még másra is.
Hideg van. Menjünk haza!
Szarházi!
Vége mindennek!
Kik azok a befolyásos koreaiak, akik a Bay Star Hong Kong mögött rejtőznek?
Yun Sangmin?
Vagy a New York-iak?
Halljam!
Beszéljen!
Hé...!
Ne tétovázzon! Öljön csak meg!
Mi ketten úgyis egyformák vagyunk!
Három évvel ezelőtt, Makaóban, mikor megöltem a kollégáját...
Ugyan miben lenne az más, ha most maga ölne meg engem?
Mi?
Ennyire ijesztő érzés?
Mi?
Öljön meg! Öljön meg!
Öljön meg!
Éljen...!
Éljen, hogy felfedhesse... a teljes igazságot a világ előtt...!
Magyar felirat: Brigi (brigichan@hotmail.com)
Angol felirat: DramaFever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com